హైదరాబాద్: ఏప్రిల్ 28న ప్రపంచ వ్యాప్తంగా విడుదలైన బాహుబలి-2 సినిమాకు నేటికీ అశేష ప్రేక్షకాదరణ లభిస్తోంది. భారతీయ చలనచిత్ర పరిశ్రమలో సరికొత్త రికార్డును నెలకొల్పుతూ స్వల్ప కాలంలోనే అనూహ్యమైన కలెక్షన్లు సాధించింది ఈ సినిమా. ఎస్.ఎస్ రాజమౌళి దర్శకత్వంలో ప్రభాస్, రానా, అనుష్క, తమన్నా, రమ్యకృష్ణ, నాజర్, సత్యరాజ్ ప్రధాన పాత్రదారులుగా తెరకెక్కిన ‘బాహుబలి: ది కన్క్లూజన్’ విజయవంతంగా 50 రోజులు పూర్తి చేసుకుంది. దేశ వ్యాప్తంగా 1050 థియేటర్లలో 50 రోజులు పూర్తి చేసుకొని స్వర్ణోత్సవాలను జరుపుకున్న చిత్రంగా రికార్డు సృష్టించిందని చిత్రం బృందం ప్రకటించింది. 50 రోజులు పూర్తిచేసుకున్న సందర్భంగా కొత్త పోస్టర్, ట్రైలర్ను చిత్ర యూనిట్ విడుదల చేసింది. బాహుబలి-2 ఇప్పటి వరకు ప్రపంచ వ్యాప్తంగా రూ. 1500 కోట్లకు పైగా వసూళ్లు సాధించింది.
hyderabad: epril 28na prapancha vyaaptamgaa vidudalaina bahubali-2 sinimaaku netiki ashesha prekshakaadarana labhistondi. bhaarateeya chalanachitra parisramalo sarikotta rikaardunu nelakolputuu swalpa kaalamlone anoohyamaina kalekshanlu saadhinchindi ee sinima. es.es rajamouli darsakatvamlo prabhas, rana, anushka, tamanna, ramyakrishna, najar, satyaraj pradhaana paatradaarulugaa terakekkina ‘bahubali: dhi kanklujan’ vijayavantamgaa 50 rojulu puurti chesukundi. desha vyaaptamgaa 1050 theaterlalo 50 rojulu puurti chesukoni swarnotsavaalanu jarupukunna chitramgaa rikaardu srushtinchindani chitram brundam prakatinchindi. 50 rojulu poortichesukunna sandarbhamgaa kotta poster, trailarnu chitra unit vidudala chesindi. bahubali-2 ippati varaku prapancha vyaaptamgaa roo. 1500 kotlaku paiga vasoollu saadhinchindi.